Z a p i s n i k
s 3. sjednice Vijeća Mjesnog odbora Vukomerec, 24. kolovoza 2021. s početkom u 19,00 sati.

Nazočni:
1. Vladimir Marenić
2. Igor Milašinović
3. Tihomir Kusobrak
4. Marija Pavičić
5. Stjepan Krznar


Predsjednik konstatira da je je sjednici nazočno 5 od 5 članova Vijeća, što znači da Vijeće može pravovaljano odlučivati. Isto tako, predsjednik izvješćuje nazočne da su e-mailom primili poziv i materijale za sjednicu.
Predsjednik predlaže verifikaciju zapisnika s konstituirajuće sjednice i pita ima li kakvih primjedbi ili dopuna.
Primjedbi ni  prijedloga nema te predlaže verifikaciju zapisnika.
Nakon provedenog glasovanja utvrđuje se da Vijeće jednoglasno verificira zapisnik s 2. sjednice VMO.
Predlaže sljedeći dnevni red za ovu sjednicu

DNEVNI RED

1. Zaključak o Prijedlogu Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora
2. Zaključak o Nacrtu prijedloga Odluke o izmjenama i  dopunama Odluke o davanju u zakup i na drugo korištenje površina javne namjene
3. Zaključak o imenovanju člana školskog odbora Osnovne škole Vukomerec
4. Aktualna komunalna problematika
5. Razno: pitanja i prijedlozi

Moli članove da se izjasne  o prihvaćanju predloženog dnevnog reda i daje prijedlog na glasovanje.
Nakon provedenog glasovanja utvrđuje se da Vijeće jednoglasno usvaja gore predloženi dnevni red.

Ad 1) Zaključak o Prijedlogu Odluke o naknadi predsjednicima, 
           potpredsjednicima i članovima vijeća gradskih četvrti i vijeća mjesnih
          odbora

Predsjednik izvješćuje članove Vijeća da su putem elektronske pošte dobili Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora te obrazloženje prijedloga Odluke o izmjeni Odluke o naknadi u kojem se predlaže smanjenje naknada.
Predsjednik otvara raspravu.
Bez rasprave prijedlog se daje na glasovanje i nakon provedenog glasovanja utvrđuje se da Vijeće jednoglasno donosi

Z a k l j u č a k 
o davanju mišljenja o prijedlogu odluke o izmjeni Odluke o naknadi predsjednicima,
potpredsjednicima i članovima vijeća gradskih četvrti i vijeća mjesnih odbora

1. Vijeće Mjesnog odbora Vukomerec daje pozitivno mišljenje o prijedlogu odluke o
                  izmjeni Odluke o naknadi predsjednicima, potpredsjednicima i članovima vijeća
                  gradskih četvrti i vijeća mjesnih odbora.
2. Ovaj će zaključak biti upućen Vijeću Gradske četvrti Peščenica-Žitnjiak.
Ad 2)	Zaključak  o Nacrtu prijedloga Odluke o izmjenama i  dopunama Odluke o davanju u zakup i na drugo korištenje površina javne namjene
Vijećnici su putem e-maila dobili Nacrt prijedloga Odluke o izmjenama i  dopunama Odluke o davanju u zakup i na drugo korištenje površina javne namjene.
Predsjednik otvara raspravu.  
U raspravi sudjeluju svi nazočni i predlažu da Vijeće ne podrži Nacrt prijedloga.
Predsjednik prijedlog daje na glasovanje i nakon provedenog glasovanja utvrđuje se da Vijeće jednoglasno donosi
Z a k l j u č a k
o Nacrtu prijedloga Odluke o izmjenama i  dopunama Odluke o davanju u zakup i na drugo korištenje površina javne namjene 

1. Vijeće Mjesnog odbora Vukomerec  ne podržava Nacrt prijedloga Odluke o izmjenama i  dopunama Odluke o davanju u zakup i na drugo korištenje površina javne namjene.
                  
2. Ovaj će zaključak biti upućen Vijeću Gradske četvrti Peščenica-Žitnjak.

Ad 3) Zaključak o imenovanju člana Školskog odbora Osnovne škole   
          Vukomerec

Predsjednik izvješćuje nazočne članove Vijeća da Vijeće treba imenovati jednog člana za člana Školskog odbora OŠ Vukomerec.
Otvara raspravu.
U raspravi sudjeluju svi nazočni i, kako bi se zadovoljili uvjeti za imenovanje (VSS),  predlažu da se u Školski odbor imenuje Stjepan Krznar.
Predsjednik daje prijedlog na glasovanje i nakon provedenog glasovanja utvrđuje se da Vijeće jednoglasno  donosi

Z a k l j u č a k
o imenovanju člana Školskog odbora OŠ Vukomerec

Vijeće MO Vukomerec za člana Školskog odbora OŠ Vukomerec imenuje člana  Vijeća, gosp. Stjepana Krznara.


Ad 4) Aktualna komunalna problematika 

Predsjednik izvješćuje nazočne da nema pisanih zahtjeva ni zamolbi za ovu točku dnevnog reda.
Otvara raspravu.
U raspravi sudjeluju svi nazočni i razgovaraju o komunalnim problemima na području MO.
Između ostalo, predlažu da se Vijeću GČ uputi Zaključak o rješavanju tj. redovitom čišćenju i održavanju slivnika na području MO jer prilikom obilnijih padalina dolazi do začepljenja.
Isto tako predlažu postavu stupića na lokaciji Motovunska  ulica –  s južne strane ispred Konzuma.
Nakon gornjih prijedloga predsjednik  izvješćuje da je Vijeće na 2. sjednici Vijeća već donijelo zaključak o postavi stupića i čišćenju slivnika i da su  isti u postupku rješavanja. 
[bookmark: _GoBack]U daljnjoj diskusiji nazočni navode komunalne probleme koje treba riješiti. A to su: uklanjanje automobila „Clio“, premještanje plastičnih kontejnera oko kojih se stvara smetlište (Portoroška-Plominska), košnja trave oko nogostupa  u Porečkoj, nogostupa uz školu, zamjena prometnog ogledala Porečka-Vukomerečka, sanacija i krpanje  udarne rupe kod Crkve te uklanjanje rampe na kraju Motovunske ulice – desno, za koju je još 2019. završen postupak za uklanjanje iste, ali do danas nije realizirano.
Predsjednik se obvezuje organizirati pokretanje rješenja gore navedenih komunalnih problema putem e-pošte, a problem uklanjanja rampe na kraju Motovunske obratiti će se Komunalnom redarstvu sa skeniranim odgovorom i zatražiti požurnicu za njihovo uklanjanje.


Ad 5) Razno: izvješća, pitanja i  prijedlozi

Predsjednik napominje da su članovi Vijeća dobili e-mailom pisane informacije pristigle između dvije sjednice.
Informacije se primaju na znanje.
Otvara  raspravu.

Konstatira se da po ovoj točci nema rasprave i predsjednik zaključuje sjednicu u 20,10 sati.



Zapisničar:

_________________

								

Predsjednik VMO Vukomerec

Igor Milašinović


KLASA:026-02/21-002/1401
URBROJ: 251-06-11-1115-21-2
Zagreb, 24. kolovoza 2021.


